ད་ལྟ་རང་རྒྱལ་གྱི་སློབ་ཆེན་སློབ་གསོའི་ཁྲོད་སྐད་གཉིས་ཆེད་ལས་མི་སྣ་ཤིན་ཏུ་དཀོན་པ་འདི་གནད་དོན་ཆེན་པོ་ཞིག་རེད།མི་རིགས་སློབ་གསོའི་ནང་དོན་གྱིས་མི་རིགས་ས་ཁུལ་དུ་མཁོ་བའི་ལས་རིགས་སྣ་ཚོགས་ཀྱི་འཇོན་ལྡན་མི་སྣའི་ཆེད་ལས་ཀྱི་ངོས་དང་ཤེས་བྱའི་ངོས་གཉིས་ལ་ཁྱབ་ཀྱི་མེད།དངོས་འབྲེལ་བྱས་ན་མི་རིགས་སློབ་གསོའི་ནང་དོན་སྔར་བས་ཕུན་སུམ་ཚོགས་པ།ཕྱི་རྒྱ་བསྐྱེད་ཐུབ་པ་ཞིག་ཡིན་ཆོག་ཆོག་ཡིན།མི་རིགས་སློབ་གསོས་མི་རིགས་ས་ཁུལ་གྱི་ལས་རིགས་སྣ་ཚོགས་ལ་མཁོ་བའི་སྐད་གཉིས་འཇོན་ལྡན་གསོ་སྐྱོང་བྱ་རྒྱུ་ནང་དོན་གཙོ་བོར་བཟུང་ན་འགྲིག་གི་ཡོད་ཅིང་།ལས་རིགས་སྣ་ཚོགས་ཀྱི་ཁོངས་སུ་སྤྱི་ཚོགས་ཀྱི་ལས་རིགས་གཙོ་བོ་ཁག་སྟེ།སྐད་ཡིགརྩོམ་རིགཁྲིམས་ལུགས།དངུལ་རྩ།གསར་འགྱུར།གསོ་རིགདོ་དམ།ཡུལ་སྐོར།སྒྱུ་རྩལ།རྟེན་མཛོད་སོགས་འདུ་འོས།